《凤凰台上忆吹箫（耒阳至节戏呈同官）》
宋代·侯置

玉管灰飞，云台珥笔，东君飚驭将还。又正是、霜花□剪，梅粉初将。窈窕红窗髻影，添一线、组绣工闲。潇湘好，雪意尚遥，绿占群山。

应思少年壮气，贪游乐、追随玉勒雕鞍。更化日舒长，赢得觅醉谋欢。老去桑榆趁暖，任从教、潘鬓先斑。犹狂在，挥翰快写春寒。

作者简介：侯置（？——？）字彦周，东山（今山东诸城）人。南渡居长沙，绍兴中以直学士知建康。卒于孝宗时。其词风清婉娴雅。有《孏窟词》